Av en kommentator for TFM.

Det norske selskapet Abyssnia Resources Development planlegger å begynne utvinning av gull vest i Etiopia i løpet av perioden 2020-2021. Selskapet er heleid av svenske Akobo Minerals AB og prosjektet har en rekke norske og svenske investorer i ryggen. Ifølge Hans Olav Torsen, styreleder i og initiativtaker til Akobo Minerals, kan dette være “et megafunn”.

Akobo Minerals har omkring 20 norske aksjonærer, som eier 80 prosent av verdiene i selskapet, samt også 3600 svenske aksjonærer. Blant de norske har vi profilerte investorer som Tore Aksel Voldberg, Erik Haugane og Reidar Charles F. Fougner. Sammen med Bjørn Anders Fossum eier Torsen omtrent 20 prosent.

Siden 2009 har de gjennom driftsselskapet Etno Mining leitet på et konsesjonsområde, 36 kvadratkilometer større enn Drammen kommune. Det forventes å utvinnes gull for 4 milliarder kroner i den første perioden, og det spesifiseres av Torsen at estimatene er spekulative, men konservativt anslått.

Til sammenligning forventer Etiopia bare å tjene 1 milliard på gruve-eksport i 2019. Disse tallene avslører klart og tydelig den norske imperialismens eventyr i Øst-Afrika for plyndringstoktet det er.

Etter flere angrep mot gruver eid av imperialister det siste året, har kompradorstaten i Etiopia trappet opp forsvaret av imperialistene og deres økonomiske interesser. Ifølge Dagens Næringsliv opplyser Torsen at det har blitt satt opp flere politistasjoner i nærheten av gull-områdene.

Etiopia har siden 2015 vært preget av store bølger med demonstrasjoner. Flere av disse har vært rettet mot imperialistisk gruvedrift. Gruvedrift har en katastrofal påvirkning på økosystemet i nærliggende områder. I fjor anklaget lokale innbyggere selskapet MIDROC Gold Mine Plc for blant annet å ha forurenset lufta og kildevannet deres, og videre forårsaket fosterskader, funksjonshemninger og lunge- og luftveissykdommer.

Etter over en uke med intensive opptøyer, der politiet og militære drepte flere, ble kompradorstaten tvunget til å bøye seg for massenes krav, og suspendere gruvedriftslisensen til selskapet.

Artikkelen i Dagens Næringsliv inkluderte også kommentarer fra Jens Ulltveit-Moe, som tidligere har vært styreleder i Crew Gold Corporation i jakt på gull i Afrika. I 2006 ble Crew Gold kåret til årets minst etiske selskap av Framtiden i våre hender. I 2017 ble tre norske tiltalt for grovt bedrageri for til sammen 188,2 millioner kroner i forbindelse med aksjehandler i selskapet. Blant disse har vi korrupsjonsdømte Jan Vestrum.

Kilder:



Profilerte investorer på gulljakt i Etiopia

Ethiopia mulls $1bn revenue from mining exports

Unidentified gunmen attack gold exploration company

Crew Gold er kåret til årets minst etiske selskap

Ethiopia suspends MIDROC Gold mining license after weeks of protests

Ethiopia Agrees to Suspend MIDROC Gold Mining After Protests

Pareto-meglere og konsulent tiltalt for å ha lurt aksjeselgere for 188 millioner kroner

Intex-Vestrum slipper ikke korrupsjonsdom

Kjære leser,



Vi trenger din støtte for å fortsette å eksistere, og for å utvikle arbeidet videre. Vi trenger penger til lagringskapasitet, programvare og annen drift.



Liker du det vi skriver? Støtt oss da gjerne med et bidrag, stort eller lite, og gjør det gjerne til en fast støtte. Vi ønsker også tips og artikler velkommen, og vi setter stor pris på at du deler våre saker videre.



Ønsker du kontakt med andre revolusjonære? Skriv til oss gjennom vårt kontaktskjema, og vi formidler kontakt. Vi oppfordrer til å være varsom på nett, og anbefaler å bruke kryptert e-post samt TOR eller VPN.



